CELEX: 32016R1964
Language: lt
Date: 2016-11-09 00:00:00
Title: 2016 m. lapkričio 9 d. Komisijos įgyvendinimo reglamentas (ES) 2016/1964 dėl leidimo naudoti dolomito ir magnezito preparatą kaip pieninių karvių ir kitų pieninių atrajotojų, nujunkytų paršelių ir penimųjų kiaulių pašarų priedą ir montmorilonito ir ilito preparatą kaip visų rūšių gyvūnų pašarų priedą (Tekstas svarbus EEE )

10.11.2016   
            
            
               LT
            
            
               Europos Sąjungos oficialusis leidinys
            
            
               L 303/7
            
         KOMISIJOS ĮGYVENDINIMO REGLAMENTAS (ES) 2016/1964
   2016 m. lapkričio 9 d.
   dėl leidimo naudoti dolomito ir magnezito preparatą kaip pieninių karvių ir kitų pieninių atrajotojų, nujunkytų paršelių ir penimųjų kiaulių pašarų priedą ir montmorilonito ir ilito preparatą kaip visų rūšių gyvūnų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateikti prašymai išduoti leidimą naudoti dolomito ir magnezito preparatą ir montmorilonito ir ilito preparatą. Kartu su prašymais pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymai pateikti dėl leidimo naudoti dolomito ir magnezito preparatą kaip pieninių karvių ir kitų pieninių atrajotojų, nujunkytų paršelių ir penimųjų kiaulių pašarų priedą ir montmorilonito ir ilito preparatą kaip visų rūšių gyvūnų pašarų priedą, priskirtinus prie priedų kategorijos „technologiniai priedai“;
            
         
               (4)
            
            
               Europos maisto saugos tarnyba (toliau – Tarnyba) 2015 m. gruodžio 1 d. (2) priimtoje nuomonėje padarė išvadą, kad dolomito ir magnezito preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad šis preparatas yra veiksmingas kaip lipnumą reguliuojanti medžiaga. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (5)
            
            
               dėl pieninių karvių ir visų kitų pieninių atrajotojų fiziologinio panašumo tikslinga išplėsti šio priedo naudojimą ir kitiems pieniniams atrajotojams;
            
         
               (6)
            
            
               Tarnyba 2014 m. spalio 30 d. ir 2015 m. rugsėjo 10 d. (3) priimtose nuomonėse padarė išvadą, kad montmorilonito ir ilito preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad šis preparatas yra veiksmingas kaip lipnumą reguliuojanti medžiaga ir rišiklis. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (7)
            
            
               dolomito ir magnezito preparato ir montmorilonito ir ilito preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų suteikimo sąlygos yra įvykdytos. Taigi turėtų būti išduotas leidimas naudoti minėtus preparatus taip, kaip nurodyta šio reglamento priede;
            
         
               (8)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   I priede nurodytą preparatą, priklausantį priedų kategorijai „technologiniai priedai“ ir funkcinei grupei „lipnumą reguliuojančios medžiagos“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   II priede nurodytą preparatą, priklausantį priedų kategorijai „technologiniai priedai“ ir funkcinėms grupėms „lipnumą reguliuojančios medžiagos“ ir „rišikliai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. lapkričio 9 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 268, 2003 10 18, p. 29.
   
      (2)  EFSA Journal 2016;14(1):4341.
   
      (3)  EFSA Journal 2014;12(11):3904 ir EFSA Journal 2015;13(9):4237.
   
      I PRIEDAS
      
                  Priedo identifikavimo numeris
               
               
                  Priedas
               
               
                  Cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg priedo/kg visaverčio pašaro, kurio drėgnis yra 12 %
               
            
                  
                     Technologiniai priedai: lipnumą reguliuojančios medžiagos
                  
               
            
                  1g598
               
               
                  Dolomitas ir magnezitas
               
               
                  
                     Priedo sudėtis
                  
                  Preparatas iš natūralaus mišinio, kurį sudaro:
                  dolomitas ir magnezitas (≥ 40 proc.) (kurio sudėtyje yra ne mažiau kaip 24 proc. karbonatų.)
                  
                     Veikliosios medžiagos apibūdinimas
                  
                  Dolomitas:
                  
                               
                           
                           
                              CAS Nr. 16389-88-1
                           
                        
                               
                           
                           
                              (CaMg)(CO3)2
                              
                           
                        Magnezitas:
                  
                               
                           
                           
                              CAS Nr. 546-93-0
                           
                        
                               
                           
                           
                              MgCO3
                              
                           
                        Talkas (magnio hidrosilikatai):
                  
                               
                           
                           
                              CAS Nr. 14807-96-6
                           
                        
                               
                           
                           
                              Mg3Si4O10(OH)2
                              
                           
                        
                               
                           
                           
                              Talkas ≥ 35 %
                           
                        Chloritas (aliuminis ir magnis):
                  
                               
                           
                           
                              CAS Nr. 1318-59-8
                           
                        
                               
                           
                           
                              (Mg,Fe,Al)6(Si, Al)4O10(OH)8
                              
                           
                        
                               
                           
                           
                              Geležis (struktūrinė) 6 % (vidutiniškai)
                           
                        
                               
                           
                           
                              Chloritas ≥ 16 %
                           
                        
                               
                           
                           
                              Be kvarco ir asbesto
                           
                        
                     Analizės metodas
                      (1)
                  
                  Pašarų priedo apibūdinimas:
                  
                              —
                           
                           
                              Rentgeno spinduliuotės difrakcija (XRD) kartu su
                           
                        
                              —
                           
                           
                              atomine absorbcine spektrometrija (AAS).
                           
                        
               
                  Pieninės karvės ir kiti pieniniai atrajotojai
                  Nujunkyti paršeliai
                  Penimosios kiaulės
               
               
                  —
               
               
                  5 000 
               
               
                  20 000 
               
               
                  
                              1.
                           
                           
                              Naudoti nujunkytiems paršeliams iki 35 kg svorio.
                           
                        
                              2.
                           
                           
                              Priedo ir premiksų, kurių sudėtyje jo yra, etiketėje nurodoma: „Dolomito ir magnezito priedas turi daug (inertinės) geležies“.
                           
                        
                              3.
                           
                           
                              Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jo naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.
                           
                        
               
                  2026 m. lapkričio 30 d.
               
            
         (1)  Išsamų analizės metodų aprašymą galima rasti etaloninės pašarų priedų laboratorijos svetainėje https://ec.europa.eu/jrc/en/eurl/feed-additives/evaluation-reports
   
   
      II PRIEDAS
      
                  Priedo identifikavimo numeris
               
               
                  Priedas
               
               
                  Cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg priedo/kg visaverčio pašaro, kurio drėgnis yra 12 %
               
            
                  
                     Technologiniai priedai: rišikliai
                  
               
            
                  1g557
               
               
                  Montmorilonitas ir ilitas
               
               
                  
                     Priedo sudėtis
                  
                  Mišriai sluoksniuoto montmorilonito ir ilito molio mineralo preparatas: filosilikatų ≥ 75 %.
                  
                     Veikliosios medžiagos apibūdinimas
                  
                  Filosilikatai ≥ 75 %:
                  
                               
                           
                           
                              ≥ 35 % montmorilonito ir ilito (brinkstančio)
                           
                        
                               
                           
                           
                              ≥ 30 % ilito / muskovito
                           
                        
                               
                           
                           
                              ≤ 15 % kaolinito (nebrinkstančio)
                           
                        Kvarcas ≤ 20 %
                  Geležis (struktūrinė) 3,6 % (vidutiniškai)
                  Be asbesto
                  
                     Analizės metodas
                      (1)
                  
                  Montmorilonitui ir ilitui pašarų priede nustatyti:
                  
                              —
                           
                           
                              Rentgeno spinduliuotės difrakcija (XRD)
                           
                        
                              —
                           
                           
                              Indukciškai sujungtos plazmos atomų emisijos spektrometrija (ICP-AES)
                           
                        
               
                  Visos gyvūnų rūšys
               
               
                  —
               
               
                  10 000 
               
               
                  20 000 
               
               
                  
                              1.
                           
                           
                              Naudojimo instrukcijose nurodoma ši informacija:
                              
                                          —
                                       
                                       
                                          „Vengti tuo pačiu metu skirti ryjamuosius makrolidus“,
                                       
                                    
                                          —
                                       
                                       
                                          „Pastaba dėl naminių paukščių: „Vengti tuo pačiu metu skirti robenidiną“.“
                                       
                                    
                        
                              2.
                           
                           
                              Naminiai paukščiai: naudojant su ryjamaisiais kokciodiostatais, išskyrus robenidiną, gali turėti kontraindikacijų, jeigu montmorilonito ir ilito kiekis viršija 10 000  mg kiekio kilograme visaverčio pašaro.
                           
                        
                              3.
                           
                           
                              Pašarų priedo ir premiksų, kurių sudėtyje jo yra, etiketėje nurodoma: „Montmorilonito ir ilito priedas turi daug (inertinės) geležies“.
                           
                        
                              4.
                           
                           
                              Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jo naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.
                           
                        
                              5.
                           
                           
                              Įvairių šaltinių montmorilonito ir ilito mišinys neturi viršyti leidžiamo didžiausio 20 000  mg kiekio kilograme visaverčio pašaro.
                           
                        
               
                  2026 m. lapkričio 30 d.
               
            
                  
                     Technologiniai priedai: lipnumą reguliuojančios medžiagos
                  
               
            
                  1g557
               
               
                  Montmorilonitas ir ilitas
               
               
                  
                     Priedo sudėtis
                  
                  Mišriai sluoksniuoto montmorilonito ir ilito molio mineralo preparatas: filosilikatų ≥ 75 %.
                  
                     Veikliosios medžiagos apibūdinimas
                  
                  Filosilikatai ≥ 75 %:
                  
                               
                           
                           
                              ≥ 35 % montmorilonito / ilito (brinkstančio)
                           
                        
                               
                           
                           
                              ≥ 30 % ilito / muskovito
                           
                        
                               
                           
                           
                              ≤ 15 % kaolinito (nebrinkstančio)
                           
                        Kvarcas ≤ 20 %
                  Geležis (struktūrinė) 3,6 % (vidutiniškai)
                  Be asbesto
                  
                     Analizės metodas
                      (1)
                  
                  Montmorilonitui ir ilitui pašarų priede nustatyti:
                  
                              —
                           
                           
                              Rentgeno spinduliuotės difrakcija (XRD)
                           
                        
                              —
                           
                           
                              Induktyviai susietos plazmos atominė emisinė spektrometrija (ICP-AES)
                           
                        
               
                  Visos gyvūnų rūšys
               
               
                  —
               
               
                  20 000 
               
               
                  20 000 
               
               
                  
                              1.
                           
                           
                              Naudojimo instrukcijose nurodyti:
                              
                                          —
                                       
                                       
                                          „Vengti tuo pačiu metu skirti ryjamuosius makrolidus“,
                                       
                                    
                                          —
                                       
                                       
                                          naminiams paukščiams: „Vengti tuo pačiu metu skirti robenidiną“.
                                       
                                    
                        
                              2.
                           
                           
                              Pastaba dėl naminių paukščių: draudžiama tuo pačiu metu skirti ryjamuosius kokciodiostatus, išskyrus robenidiną.
                           
                        
                              3.
                           
                           
                              Pašarų priedo ir premiksų, kurių sudėtyje jo yra, etiketėje nurodoma: „Montmorilonito ir ilito priedas turi daug (inertinės) geležies“.
                           
                        
                              4.
                           
                           
                              Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jo naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.
                           
                        
                              5.
                           
                           
                              Įvairių šaltinių montmorilonito ir ilito mišinys neturi viršyti leidžiamo didžiausio 20 000  mg kiekio kilograme visaverčio pašaro.
                           
                        
               
                  2026 m. lapkričio 30 d.
               
            
         (1)  Išsamų analizės metodų aprašymą galima rasti etaloninės pašarų priedų laboratorijos svetainėje https://ec.europa.eu/jrc/en/eurl/feed-additives/evaluation-reports